wickkiey/tamil-wikipedia-chunked huggingface dataset:
# சார்மினார் விரைவுவண்டி

## நிறுத்தஙக்ள்

| எண் | நிலையத்தின் குறியீடு | நிலையத்தின் பெயர் | வந்துசேரும் நேரம் | கிளம்பும் நேரம் | தூரம் | நாள் |  |
| --- | --- | --- | --- | --- | --- | --- | --- |
| 1 | MAS | சென்னை சென்ட்ரல் | - | 18:10 | 0 | 1 |  |
| 2 | SPE | சூலூர் பேட்டை | 19:19 | 19:20 | 83 | 1 |  |
| 3 | NYP | நாயுடுபேட்டை | 19:43 | 19:45 | 110 | 1 |  |
| 4 | GDR | கூடூரு | 20:40 | 20:45 | 138 | 1 |  |
| 5 | NLR | நெல்லூர் | 21:09 | 21:11 | 176 | 1 |  |
| 6 | KVZ | காவலி | 21:47 | 21:49 | 227 | 1 |  |
| 7 | OGL | ஒங்கோல் | 22:43 | 22:45 | 292 | 1 |  |
| 8 | CLX | சீரால | 23:18 | 23:20 | 342 | 1 |  |
| 9 | TEL | தெனாலி சந்திப்பு | 00:15 | 00:17 | 399 | 2 |  |
| 10 | BZA | விசயவாடா சந்திப்பு | 01:15 | 01:25 | 431 | 2 |  |
| 11 | KMT | கம்மம் | 02:28 | 02:30 | 532 | 2 |  |
| 12 | DKJ | டோர்னகல் சந்திப்பு | 02:59 | 03:00 | 555 | 2 |  |
| 13 | MABD | மகபூபாபாத் | 03:18 | 03:20 | 579 | 2 |  |
| 14 | WL | வாரங்கல் | 04:13 | 04:15 | 639 | 2 |  |
| 15 | KZJ | காசீப்பேட்டை சந்திப்பு | 04:40 | 04:42 | 649 | 2 |  |
| 16 | SC | சிக்கந்தராபாத் சந்திப்பு | 07:15 | 07:20 | 781 | 2 |  |
| 17 | HYB | ஐதராபாத் தக்கன் | 08:00 | Destination | 790 | 2 | } |
# பி. எச். பாண்டியன்

**பி. எச். பாண்டியன்** (*P. H. Pandian*, (27 பெப்ரவரி 1945 – 4 சனவரி 2020)) என்பவர் தமிழகத்தின், திருநெல்வேலி மாவட்டம் சேரன்மகாதேவி அருகே உள்ள கோவிந்தபேரி என்ற இடத்தைச் சேர்ந்த வழக்கறிஞரும் அரசியல்வாதியும் ஆவார்.
# பி. எச். பாண்டியன்

## வாழ்க்கை

பி. எச். பாண்டியன் 1960களின் இறுதியில் வழக்கறிஞராக தன் வாழ்கையைத் துவக்கினார். அப்போது பரபரப்பான வழக்காக இருந்த ஆளவந்தார் கொலை வழக்கை அரசு வழக்கறிஞராக இருந்து நடத்திய ஜே. எஸ். அதனேசியசிடம் உதவி வழக்கறிஞராக சேர்ந்து பயிற்சி பெற்றார். எம்.ஜி.ஆர். 1972இல் அதிமுகவைத் தொடங்கியபோது பி. எச் பாண்டியன் அக்கட்சியியல் இணைந்தார். 1972 முதல் 1988வரை அதிமுக வழக்கறிஞர் அணியியன் மாநிலத் தலைவராக பொறுப்பு வகித்துள்ளார். இவர் சேரன்மகாதேவியில் இருந்து 1977, 1980, 1984 ஆண்டுகளில் அண்ணா திராவிட முன்னேற்றக் கழகக் கட்சியின் சார்பாக தமிழ்நாட்டுச் சட்ட மன்ற உறுப்பினராக இருந்தவர். 1989இல் அதிமுகவின் வி. என். ஜானகி இராமச்சந்திரன் பிரிவிலிருந்து தமிழ்நாட்டுச் சட்டமன்றத்திற்குத் தேர்ந்தெடுக்கப்பட்ட ஒரே உறுப்பினர் இவராவார். 1999இல் திருநெல்வேலி மக்களவைத் தொகுதியிலிருந்து மக்களவை உறுப்பினராகத் தேர்ந்தெடுக்கப்பட்டார். ஜெயலலிதா தலைமையிலான அண்ணா திராவிட முன்னேற்றக் கழகத்தின் அமைப்புச் செயலாளராகவும் இருந்தார் 1988 ஆண்டில் சுதந்திர தினத்திற்கு ஜார்ஜ் கோட்டையில் கொடி ஏற்றினார். இவரே கோட்டையில் கொடி ஏற்றிய முதல் இந்திய சட்டமன்ற சபாநாயகர் ஆவார்.
# பி. எச். பாண்டியன்

## சட்டப்பேரவைத் தலைவராக

1980 முதல் 1985 வரை தமிழ்நாட்டுச் சட்டமன்ற பேரவைத் துணைத்தலைவராகப் பதவி வகித்தார். பிப்ரவரி 27,
1985 முதல் பிப்ரவரி 5, 1989 வரை தமிழ்நாட்டுச் சட்டமன்ற பேரவைத் தலைவராகப் பதவி வகித்தார். இவர் சட்டப்பேரவைத் தலைவராக இருந்தபோது சட்டப்பேரவைத் தலைவரின் அதிகாரத்தை நிலைநாட்டியதற்காக நினைவூகூறப்படுகிறார். இவர் சட்டப்பேரவைத் தலைவராக இருந்த காலக்கட்டத்தில், ஒன்பது திமுக சட்டமன்ற உறுப்பினர்களை அவர்கள் சட்ட நகலை எரித்ததைக் காரணம் காட்டி தகுதி நீக்கம் செய்தார். 1987இல் சட்டமன்றத்தை விமர்சிக்கும்வகையில் ஆனந்த விகடன் பத்திரிக்கையில் அட்டைப்பட கேலிச்சித்திரம் வெளியிடப்பட்டது. இதைக் கண்டித்து அந்த பத்திரிக்கையின் ஆசிரியரான பாலசுப்பிரமணியனுக்கு சம்மன் அனுப்பினார். பி. எச் பாண்டியன். இதன்படி சட்டமன்றத்துக்கு வந்த பாலசுப்பிரமணியனை கூண்டில் ஏற்றிய பாண்டியன், அவரை மன்னிப்புக் கேட்க உத்தரவிட்டார். இதற்கு பால சுப்பிரமணியன் மறுத்ததால் மூன்றுமாதம் சிறையில் அடைக்க உத்தரவிட்டார் பாண்டியன். இந்த செய்தி நாடு முழுவதும் பெரும் பரபரப்பை ஏற்படுத்தியது. பேரவைத் தலைரான பாண்டியனின் உத்த்தரவை எதிர்த்து சென்னை உயர் நீதிமன்றத்தில் வழக்கு தொடுக்கப்பட்டது. இதையடுத்து சென்னை உயர்நீதிமன்றம் பி. எச். பாண்டியனுக்கு சம்மன் அனுப்பியது. இந்த சம்மனை வாங்க மறுத்த பி. எச் பாண்டியன், நீதிமன்றத்தைவிட சட்டப்பேரவைத் தலைவரான தனக்கு வானளாவிய அதிகாரம் இருப்பதாக அறிவித்தார். இதனையடுத்து நிலைமை மோசமாவதைத் தடுக்க பாலசுப்பிரமணியனை சிறையில் இருந்து விடுதலை செய்ய முதலமைச்சர் எம். ஜி. ஆர் உத்துதரவிட்டு சர்ச்சைக்கு முற்றுப்புள்ளி வைத்தார்.
# பி. எச். பாண்டியன்

## குடும்பம்

பாண்டியனின் மனைவி சிந்தியா பாண்டியன் திருநெல்வேலி மனோன்மணியம் சுந்தரனார் பல்கலைக்கழகத்தின் துணைவேந்தராகப் பதவிவகித்தார். இவர் உடல் நலக்குறைவு காரணமாக 2019 ஆம் ஆண்டு காலமானார். இந்த இணையருக்கு டாக்டர் தேவமணி என்ற மகளும், பால் மனோஜ் பாண்டியன், அரவிந்த் பாண்டியன் ( மாநிலக் கூடுதல் முன்னாள் அரசுவழக்கறிஞர், தமிழ்நாடு), நவீன் பாண்டியன், வினோத் பாண்டியன் ஆகிய நான்கு மகன்கள் உள்ளனர். இவர்களில் மகன் மனோஜ் பாண்டியன் 2001 முதல் 2006 வரை சேரன்மாதேவி சட்டமன்ற உறுப்பினராகவும் பின்பு அதிமுக இந்திய நாடாளுமன்றத்தின் மேலவையான மாநிலங்களவை உறுப்பினராக இருந்தவராவர். இந்நிலையில் மருத்துவமனையில் அனுமதிக்கப்பட்டிருந்து பி. எச். பாண்டியன் 2020 சனவரி 4 அன்று காலமானார்.
# ஒல்லூர்

கேரளத்தின் திருச்சூர் மாவட்டத்தில் **ஒல்லூர்** அமைந்துள்ளது. இது ஒரு பேரூராட்சி. இது 544ஆவது தேசிய நெடுஞ்சாலைக்கு அருகிலுள்ளது. இங்குள்ள மக்கள் உழவுத் தொழிலை மேற்கொள்கின்றனர்.
# ஒல்லூர்

## போக்குவரத்து

இங்கிருந்து 85 கி. மீ. தொலைவில் கோழிக்கோட்டின் விமான நிலையம் உள்ளது. கேரள அரசின் பேருந்துகள் ஒல்லூரில் இருந்து திருச்சூர், ஆம்பல்லூர், கோடைக்கரை, சேர்ப்பு, இரிஞ்ஞாலக்குடா, சாலக்குடி, அங்கமாலி, எறணாகுளம் ஆகிய இடங்களுக்கு இயக்கப்படுகின்றன.
# ஒல்லூர்

## அரசியல்

இது ஒல்லூர் சட்டமன்றத் தொகுதிக்கும் திருச்சூர் மக்களவைத் தொகுதிக்கும் உட்பட்டது.
# புதுக்காடு

கேரளத்தின் திருச்சூர் மாவட்டத்தின் முகுந்தபுர வட்டத்தில் **புதுக்காடு** அமைந்துள்ளது. இது ஒரு பேரூராட்சி.
# புதுக்காடு

## அரசியல்

இது திருச்சூர் மக்களவைத் தொகுதிக்கும் புதுக்காட்டுச் சட்டமன்றத் தொகுதிக்கும் உட்பட்டது.
# புதுக்காடு

## போக்குவரத்து

- தொடர்வண்டி நிலையம்: ஒல்லூரில் தொடர்வண்டி நிலையம் உள்ளது.
- வான்வழி - கொச்சி பன்னாட்டு வானூர்தி நிலையம் (நெடும்பாசேரி விமான நிலையம்)
# புதுக்காடு

## அருகிலுள்ள ஊர்கள்

- ஆம்பல்லூர்
- நெல்லாயி
- குறுமாலி
- செங்காலூர்
# மேலூர்

மேலூர் என்ற பெயரில் உள்ள கட்டுரைகள்:
# மேலூர்

## தமிழ்நாடு

### மதுரை மாவட்டம்

- மேலூர், மதுரை மாவட்டம்
- மேலூர் வட்டம்
- மேலூர் (சட்டமன்றத் தொகுதி)
# மேலூர்

## தமிழ்நாடு

### கள்ளக்குறிச்சி மாவட்டம்

- மேலூர், கள்ளக்குறிச்சி
# மேலூர்

## தமிழ்நாடு

### அரியலூர் மாவட்டம்

- மேலூர், உடையார்பாளையம் வட்டம்
# மேலூர்

## கள்ளக்குறிச்சி, மாவட்டம்

- மேலூர், கள்ளக்குறிச்சி
# மேலூர்

## கள்ளக்குறிச்சி, மாவட்டம்

### அரியலூர் மாவட்டம்

- மேலூர், உடையார்பாளையம் வட்டம்
# மேலூர்

## கேரளம்

### திருச்சூர் மாவட்டம்

- மேலூர் ஊராட்சி, திருச்சூர்
# பீனைல் சாலிசிலேட்டு

**ஃபீனைல் சாலிசிலேட்டு** (*Phenyl salicylate*) அல்லது **சலால்** (*salol*) என்பது 1886 ஆம் ஆண்டில் பேசெல் நகரைச் சார்ந்த மார்செலி நென்சிகி என்பவரால் அறிமுகப்படுத்தப்பட்ட வேதிச் சேர்மம் ஆகும். சாலிசிலிக் அமிலத்தை ஃபீனாலுடன் சேர்த்து சூடுபடுத்துவதன் மூலம் இதைத் தயாரிக்க முடியும். ஒரு காலத்தில் சூரியவொளித் தடுப்பு குழைமமாகப் பயன்படுத்தப்பட்ட இது தற்காலத்தில் சில பல்லுறுப்பிகள், மெருகுப் பூச்சுகள், ஒட்டும் பசைகள், மெழுகுகள் ஆகியனவற்றைத் தயாரிக்கப் பயன்படுகிறது. சாலிசிலமைடு என்பவையும் ஒரு வகையான மருந்து பொருளாகும்.
# பீனைல் சாலிசிலேட்டு

## பயன்கள்

பாக்டீரியாக்களை அழிக்கும் கிருமிநாசினியாகவும் மிதமான வலிநீக்கியாகவும் இது பயன்படுகிறது.
# எர்ணாகுளம் சந்திப்பு தொடருந்து நிலையம்

**எர்ணாகுளம் சந்திப்பு தொடருந்து நிலையம்** (*Ernakulam Junction*) இந்தியாவின் கேரள மாநிலம் கொச்சியில் அமைந்துள்ள பெரிய தொடர்வண்டி நிலையம் ஆகும். இதை எர்ணாகுளம் தெற்கு தொடர்வண்டி நிலையம் என்றும் அழைப்பர். இந்நிலையத்தின் குறியீடு இ.ஆர்.எசு ஆகும். திருவனந்தபுரம் இரயில்வே பிரிவில் உள்ள புறநகர் அல்லாத தரம் 2 நிலையங்கள் என்ற வகைப்பாட்டில் எர்ணாகுளம் சந்திப்பு தொடருந்து நிலையம் இடம்பெறுகிறது. இது கேரள மாநிலம் கொச்சி நகரில் உள்ள முக்கிய இரயில் முனையமாகும். ஒரே நேரத்தில் 376 இரயில் பாதைகளைக் கட்டுப்படுத்தும் இந்நிலையம் தென்னிந்தியாவின் பரபரப்பான இரயில் நிலையங்களில் ஒன்றாகும். 2018–19 ஆம் காலத்தைய நிதியாண்டில் ₹158 கோடியும் 2023 ஆம் ஆண்டில் ₹196 கோடியும் ஈட்டி கேரளாவில் பயணிகள் வருவாயில் இரண்டாவது பெரியதாகவும், தெற்கு இரயில்வேயில் ஐந்தாவது பெரியதாகவும் இந்நிலையம் திகழ்கிறது. எர்ணாகுளம் சந்திப்பு என்பது இந்திய இரயில்வேயின் தெற்கு இரயில்வே மண்டலத்தால் இயக்கப்படும் புறநகர் அல்லாத தரம் -2 என வகைப்படுத்தப்பட்ட நிலையமாகும். திருவனந்தபுரம் இரயில்வே பிரிவின் கீழ் வருகிறது. இது இந்தியாவின் முதல் முழுமையாக ஊனமுற்றோர் நட்பு இரயில் நிலையமாகும்.
# எர்ணாகுளம் சந்திப்பு தொடருந்து நிலையம்

## தொடர்வண்டிகள்

எர்ணாகுளச் சந்திப்பிலிருந்து கிளம்பும் வண்டிகள்:
| எண் | வண்டி எண் | கிளம்பும் இடம் | சேரும் இடம் | வண்டியின் பெயர் |
| --- | --- | --- | --- | --- |
| 1. | 12224/12223 | எர்ணாகுளம் சந்திப்பு | லோகமான்ய திலக் முனையம் | மும்பை துரந்தோ விரைவுவண்டி |
| 2. | 12283/12284 | எர்ணாகுளம் சந்திப்பு | ஹசரத் நிசாமுதீன் | புது தில்லி துரந்தோ விரைவுவண்டி |
| 3. | 12617/12618 | எர்ணாகுளம் சந்திப்பு | ஹசரத் நிசாமுதீன் | மங்கள லட்சத்தீவு விரைவுவண்டி |
| 4. | 12645/12646 | எர்ணாகுளம் சந்திப்பு | ஹசரத் நிசாமுதீன் | மில்லினியம் விரைவுவண்டி |
| 5. | 16865/16866 | எர்ணாகுளம் சந்திப்பு | காரைக்கால் | டீ கார்டன் விரைவுவண்டி |
| 6. | 16305/16306 | எர்ணாகுளம் சந்திப்பு | கண்ணூர் | எறணாகுளம் - கண்ணூர் இண்டர்சிட்டி எக்ஸ்பிரஸ் |
| 7. | 16307/16308 | எர்ணாகுளம் சந்திப்பு | கண்ணூர் | எக்சிகியூட்டிவ் எக்ஸ்பிரஸ் |
| 8. | 12678/12677 | எர்ணாகுளம் சந்திப்பு | பெங்களூர் | இண்டர்சிட்டி எக்ஸ்பிரஸ் |
| 9. | 12683/12684 | எர்ணாகுளம் சந்திப்பு | பெங்களூர் | அதிவிரைவுவண்டி |
| 10. | 22607/22608 | எர்ணாகுளம் சந்திப்பு | பெங்களூர் | அதிவிரைவுவண்டி |
| 11. | 16303/16304 | எர்ணாகுளம் சந்திப்பு | திருவனந்தபுரம் சென்ட்ரல் | வஞ்சிநாடு விரைவுவண்டி |
| 12. | 10216/10215 | எர்ணாகுளம் சந்திப்பு | மார்கோவா | மட்காவ் விரைவுவண்டி |
| 13. | 16309/16310 | எர்ணாகுளம் சந்திப்பு | பட்னா | பட்னா விரைவுவண்டி |
| 14. | 16359/16360 | எர்ணாகுளம் சந்திப்பு | பட்னா | பட்னா விரைவுவண்டி |
| 15. | 16337/16338 | எர்ணாகுளம் சந்திப்பு | ஓக்கா | ஓக்கா விரைவுவண்டி |
| 16. | 12522/12521 | எர்ணாகுளம் சந்திப்பு | பரவுனி | ரப்திசாகர் விரைவுவண்டி |
| 17. | 11098/11097 | எர்ணாகுளம் சந்திப்பு | புனே | பூர்ணா விரைவுவண்டி |
| 18. | 12519/12520 | எர்ணாகுளம் சந்திப்பு | புனே | புனே விரைவுவண்டி |
| 19. | 12977/12978 | எர்ணாகுளம் சந்திப்பு | அஜ்மீர் | மருசாகர் விரைவுவண்டி |
| 20. | 22816/22817 | எர்ணாகுளம் சந்திப்பு | பிலாஸ்பூர் | பிலாஸ்பூர் எக்ஸ்பிரஸ் |
# எர்ணாகுளம் சந்திப்பு தொடருந்து நிலையம்

## மேலும் பார்க்க

- ஆலப்புழா தொடருந்து நிலையம்
- ஆலுவா தொடருந்து நிலையம்
- இந்திய இரயில்வே
- காயங்குளம் சந்திப்பு
- திருவனந்தபுரம் சென்ட்ரல்
# அரிப்புப் பாலம்

**அரிப்புப் பாலம்** (*Arippu Bridge*) அல்லது **தள்ளாடி-அரிப்புப் பாலம்** என்பது, வடமேற்கு இலங்கையில் அருவி ஆற்றுக்குக் குறுக்கே அமைந்துள்ள சாலைப் பாலம் ஆகும். இது 2011 அக்டோபர் 16 ஆம் தேதி முறைப்படி திறந்துவைக்கப்பட்டது.  
இப்பாலம் 258 மீட்டர் (846 அடி) நீளமும் 7.35 மீட்டர் (24 அடி) அகலமும் கொண்டது. 540 மில்லியன் இலங்கை ரூபா (US$4.9 மில்லியன்) செலவில் அமைக்கப்பட்ட இப்பாலக் கட்டுமானத்துக்குப் பிரித்தானிய அரசின் *உருக்குப் பாலத் திட்டத்தின்* கீழ் வழங்கப்பட்ட இலகு கடன் வசதியூடாக நிதி அளிக்கப்பட்டது. அரிப்புப் பாலம், மன்னாரையும் புத்தளத்தையும் இணைக்கும் பி403 சாலையின் ஒரு பகுதியாகும்.
# ஓச்சிறை

**ஓச்சிறை** என்பது கேரளத்தின் கொல்ல மாவட்டத்திலுள்ள கருநாகப்பள்ளி வட்டத்தில் அமைந்துள்ள ஒரு ஊராகும். ஓச்சிறை, குலசேகரபுரம், தழவை, கிலாப்பனை ஆகிய ஊராட்சிகள் ஓச்சிறை மண்டலத்தில் உள்ளன.
இங்கு புகழ்பெற்ற ஓச்சிறை கோயில் உள்ளது.
# ஓச்சிறை

## அரசியல்

இது கருநாகப்பள்ளி சட்டமன்றத் தொகுதிக்கும் ஆலப்புழா மக்களவைத் தொகுதிக்கும் உட்பட்டது.
# வண்ணச் சிறைப்பு

**வண்ணச் சிறைப்பு** (*Color confinement*) அல்லது பொதுவாக **சிறைப்பு** என்பது குவார்க்குகள் போன்ற வண்ண ஊட்டமுற்ற துகள்களைத் தனியாகப் பிரிக்க இயலாது சிறைப்பட்டுள்ள நிகழ்வைக் குறிக்கிறது. எனவே இவற்றைத் தனியாகப் பார்க்கவே முடியாது. குவார்க்குகள் இயல்பாக வன்மன்கள் போல குழுவில் தான் நிலவும். வன்மன்களில் இருவகையுண்டு. ஒருவகை மேசான்கள் ஆகும். மற்றொருவகை பேரியான்கள் ஆகும். மேசானில் ஒரு குவார்க்கும் ஓர் எதிர்குவார்க்கும் அமையும், பேரியானில் மூன்று குவார்க்குகள் இருக்கும்.  
தாய் வன்மனில் இருந்து உள்ளடங்கிய குவார்க்குகளைப் பிரிக்க முடியாது. எனவே தான் குவார்க்கை வன்மன் மட்டத்திலன்றி, தனியாகக் காணவோ ஆய்வு செய்யவோ முடியாது.
# வண்ணச் சிறைப்பு

## தோற்றம்

குவார்க்கின் இந்தச் சிறைப்பட்டநிலைக்கான காறணம் சிக்கலானதாகும்;குவைய வண்ண இயக்கவியல் சிறைப்போடு அமையவேண்டும் என பகுப்பாய்வேதும் நிறுவ வில்லை. சிறைப்புக்கான நடப்புக் கோட்பாடு வண்ண ஊட்டமுள்ள விசைதங்கும் பசையன்களால் ஏற்படுவதாகும். மின்னூட்டமுள்ள எவ்விரு மின்துகள்களும் தனித்துப் பிரிவதைப் போல, அவற்றிடையே உள்ள மின்புலம் குறையக் குறைய மின்னன்கள் அணுக்கருவில் இருந்து பிரிந்து கட்டற்ற நிலையை அடைவதைப் போல பிரிந்து விடுதலையாக வெளியேறுகின்றன. ஒரு தனி குவார்க்கு-எதிர்குவார்க்கு இணை பிரிந்ததுமே பசையன் அவற்றிடையே குறுகலான குழல் அல்லது வண்ணப்புலச் சரத்தை உருவாக்குகிறது. இது நேர், எதிர்மின்னூட்டங்களால் ஏற்படும் மின்புலத்தில் இருந்து முற்றிலும் வேறுபட்டதாகும். மின்புலம் சூழ்வெளி யெங்கும் விரிந்து தொலைவு கூடக்கூட அருகிவிடும். அனால் பசையன் புலம் தன் நட்த்தையால் தொலைவைச் சாராத ஒரு வன்புல விசை இரு குவார்க்குகளின் இடையே தொடர்ந்து செயல்படும். இதன் வலிமை ஏறத்தாழ 160,000 நியூட்டன்களாகும். இது 80,000 கிகி பொருண்மையை நொடிக்கு 2 மீட்டர்கள் அளவு முடுக்கத்தை ஊட்டத் தேவைப்படும் விசைக்குச் சமமாகும். .  
துகள் முடுக்கியின் மோதல்களில் நிகழ்வதைப் போல இரு குவார்க்குகள் ஒருநிலையில் தனித்துப் பிரியும்போது ஆற்றலைப் பொறுத்தவரையில், குழல் மேலும் நீள்வதைவிட, தன்னியல்பாக புதிய குவார்க்கு-எதிர்குவார்க்கு இணை தோன்றலே ஏற்புடையதாக அமைகிறது. இந்த விளைவால் துகள்முடுக்கிகளில் குவார்க்குகள் உருவாகியதுமே தனித்தனி குவார்க்குகளைக் காணமுடியாமல், அறிவியலாளர்கள் வண்ணவியலாக நொதுமலான, கொத்துக் கொத்தாக ஒன்றிய மேசான்கள், அடரன்கள், துகள்களை அதாவது "தாரைகளைப்" பார்க்கின்றனர். இந்நிகழ்வு வன்மனாதல் அல்லது துண்டாதல் அல்லது சரம்பிரிதல் எனப்படுகிறது. இது துகள் இயற்பியலில் மிகவும் புரிந்து கொள்ளமுடியாத நிகழ்வாக உள்ளது.  
சிறைப்புக் கட்டம் வழக்கமாக வில்சன் கண்ணியின் செயல்பாட்டு நடத்தையால் வரையறுக்கப்படுகிறது. வில்சன் கண்ணி என்பது ஒருநிலையில் உருவாகியும் ஒருநிலையில் அழிந்தும் தோன்றும் குவார்க்கு-எதிர்குவார்க்கு இணை பின்பற்றும் எளிய வெளிக்காலத் தடமாகும். சிறைப்படாமைக் கோட்பாட்டில் இவ்வகைக் கண்ணியின் செயல்பாடு அதன் சுற்றளவைச் சார்ந்த்ருக்கும். என்றலும் சிறைப்புக் கோட்பாட்டில் மாறாக அதன் பரப்பைச் சார்ந்தமையும். இப்பரப்பு குவார்க்கு-எதிர்குவார்க்கு பிரிதலுக்கு நேர்விகித்த்தில் அமைவதால் விடுபட்ட குவார்க்குகள் அடக்கப்படுகின்றன. மேசான்கள் மட்டுமே நிலவ விடப்படுகின்றன, இது ஒரு கண்ணி மற்றொரு எதிர்த்திசையில் அமைந்த கண்ணியுடன் இணையும்போது கண்ணிகளுக்கிடையே அமையும் பரப்பு மிகச் சிறியதாகி விடுவதால் நிகழ்கிறது.
# பெருநாரை

**பெருநாரை** (*Greater Adjutant*, *Leptoptilos dubius*) என்பது பெயருக்கு ஏற்றபடியே நாரைக் குடும்பத்தைச் சேர்ந்த பெரிய பறவையாகும். இவை ஒரு காலத்தில் தெற்காசியா முழுவதும் (குறிப்பாக இந்தியாவில்) பரவலாக காணப்பட்டன. ஆனால், தற்போது இந்தியாவின் கிழக்கிலிருந்து போர்னியோ வரை காணப்படுகின்றன. இவை இந்தியாவில் குறிப்பிடும்படியாக அசாத்தில் காணப்படுகின்றன. இவற்றின் அலகுகள் மஞ்சள் நிறத்தில் ஆப்புப் போன்ற நான்குபக்க வடிவில் இருக்கும். இதன் நெஞ்சில் ஒரு தனித்துவமான செந்நிறப் பை தனித்த அடையாளமாக உள்ளது. இந்தப் பை மூச்சுடன் சம்பந்தப்பட்ட காற்றுப்பையாகும். இவை சிலசமயம் இறந்த விலங்குகளை உண்ணும் கழுகுகளுடன் இணைந்து உணவு உண்ணும். இவை தரையில் நடக்கும் போது சிப்பாய் போல மிடுக்குடன் நடக்கும்.
# பெருநாரை

## விளக்கம்

இப்பறவைகள் 145-150 செ. மீ. (57-60 அங்குலம்) உயரம் உள்ளவை. சராசரி நீளம் 136 செ.மீ (54 அங்குலம்) ஆகும். இறகு விரிந்த நிலையில் 250 செ. மீ. (99 அங்குலம்) அகலம் இருக்கும். சிவப்பு நிறமுள்ள கழுத்தும் முடிகளற்ற, செந்நிறத் தலையும் கொண்ட இவற்றின் மேற்புறம் அழுக்குக் கருப்பு நிறத்திலும் கீழ்புறம் அழுக்கு வெள்ளை நிறத்திலும் இருக்கும். இதனுடைய கூடுகளை உயர்ந்த பாறை இடுக்குகளிலோ உயர்ந்த மரங்களின் மீதோ கட்டும்.
# சங்குப்பிட்டிப் பாலம்

**சங்குப்பிட்டிப் பாலம்** வட இலங்கையில் யாழ்ப்பாணக் கடல் நீரேரிக்குக் குறுக்காக அமைக்கப்பட்டுள்ள ஒரு சாலைப் பாலம் ஆகும். இது கிளிநொச்சி மாவட்டத்தில் உள்ள சங்குப்பிட்டியையும், யாழ்ப்பாண மாவட்டத்தில் உள்ள கேரதீவையும் இணைக்கின்றது. செறிவான மக்கள் தொகை கொண்ட யாழ்ப்பாணக் குடாநாட்டைத் தலைநிலத்துடன் இணைக்கும் இரண்டு பாலங்களில் இதுவும் ஒன்று.
# சங்குப்பிட்டிப் பாலம்

## வரலாறு

பிரித்தானியக் குடியேற்றவாத ஆட்சிக் காலத்தில் 1932 ஆம் ஆண்டு சங்குப்பிட்டியையும் கேரதீவையும் இணைத்து ஆழம் குறைந்த யாழ்ப்பாணக் கடல் நீரேரிக்குக் குறுக்காகத் தரைப்பாலம் ஒன்றை அமைக்கத் திட்டம் வகுக்கப்பட்டது. உள்ளூர் மீனவர்களும் உப்பு உற்பத்தியாளர்களும் எதிர்ப்புத் தெரிவித்ததால் இத்திட்டம் முழுமையடையவில்லை. பகுதியாகக் கட்டி முடிக்கப்பட்ட தரைப்பாலம் மக்களால் பயன்படுத்தப்பட்டு வந்தது. இலங்கையில் உள்நாட்டுப் போர் தீவிரம் அடைந்திருந்த காலத்தில், இவ்வழியான போக்குவரத்து அடிக்கடி தடைப்பட்டது.  
உள்நாட்டுப் போர் ஓய்ந்த பின்னர் இவ்விடத்தில் பாலம் ஒன்றைக் கட்டுவதற்கான திட்டம் வகுக்கப்பட்டது. இலங்கை துறைமுகங்கள் பெருந்தெருக்கள் அமைச்சு பாணந்துறைச் சந்தியில் அட்லாஸ் வகை மேம்பாலம் ஒன்றை அமைக்க மேபி அன்ட் ஜான்சன் என்னும் பிரித்தானிய நிறுவனத்துடன் ஒப்பந்தம் செய்திருந்தது. ஆனால், அந்தப் பாலம் பாணந்துறைக்குப் பதிலாகச் சங்குப்பிட்டியில் அமைக்கப்பட்டது. கட்டுமான வேலைகள் 2010 ஏப்ரலில் தொடங்கின. ஏழு அகல்வுகளைக் கொண்ட பாலத்தின் கட்டுமானம் 2010 செப்டெம்பரில் தொடங்கியது. அக்சஸ் எஞ்சினியரிங் என்னும் இலங்கையைச் சேர்ந்த நிறுவனம் கட்டுமான வேலைகளை மேற்கொண்டது. பாலம் எட்டு மாதங்களில் நிறைவடைந்தது. 2011 சனவரி 16 ஆம் நாள் பாலம் முறைப்படி திறந்துவைக்கப்பட்டது.  
இப்பாலம் ஏ-32 எனப்படும் யாழ்ப்பாணம் - மன்னார் நெடுஞ்சாலையின் ஒரு பகுதியாகும். இப்பாலம் கட்டப்படுவதற்கு முன்னர் தலைநிலத்துக்கும் யாழ்ப்பாணக் குடாநாட்டுக்குமான ஒரே சாலைத் தொடுப்பு ஆனையிறவு வழியான பாதையாகும். சங்குப்பிட்டிப் பாலத்தினால், தென்னிலங்கையில் இருந்து யாழ்ப்பாணத்துக்கான பயணத்தில் 110 கிலோமீட்டர் (68 மைல்) அல்லது மூன்று மணி நேரம் குறைந்துவிட்டது.
# சிறுத்த பெருநாரை

**சிறுத்த பெருநாரை** (*lesser adjutant*) என்பது பெருநாரை பேரினத்தைச் சேர்ந்த ஒரு சிற்றினம் ஆகும். இப்பறவைக்குப் பெருநாரையைப்போல் நெஞ்சில் தொங்கும் பை கிடையாது. இதன் முதுகு ஒளிரும் கருமை நிறத்திலும், அடிப்புறம் வெள்ளை நிறத்திலும் காணப்படும். இப்பறவை இந்தியா முழுக்க பரவலாகவும், தென்கிழக்காசியாவிலிருந்து ஜாவா வரையிலும் காணப்படுகின்றது.
# வருங்கால இந்தியா கட்சி

**வருங்கால இந்தியா கட்சி** (*The Future India Party*) (சுருக்கமாக **வ. இ. க.**) என்பது தமிழ்நாட்டில் சென்னை மாநகரில் அமைந்துள்ள ஓர் இந்திய அரசியல் கட்சி ஆகும். இந்தியக் குடியரசின் அனைத்துத் தேர்தல் செயன்முறைகளை நிருவாகம் செய்யும் சுய அதிகாரம் கொண்ட இந்தியத் தேர்தல் ஆணையம் இக்கட்சிக்குச் சுதந்திரமான தனி அரசியல் கட்சியாக அங்கீகாரம் வழங்கியுள்ளது.
2012 இல் நிறுவப்பட்ட இக்கட்சி சூன் 6, 2013 இல் முறையாக தொடங்கப்பட்டு, 2014 இன் இறுதியில் அதிகாரப்பூர்வமான அரசியல் கட்சியாக இந்திய அரசியலமைப்பின் மக்கள் பிரதிநிதித்துவச் சட்டத்தின் பிரிவு 29A, 1951 இன் படி அங்கீகாரம் பெற்றது. இக்கட்சியின் தலைவர் த. சுபி ஆவார். இந்திய அரசியலுக்குள் படித்த இளைஞர்களைக் கொண்டு வருவதே இக்கட்சியின் முக்கிய இலக்காகும்.  
இக்கட்சியின் தலைவர் சுபி ஆவார், இவர் வானூர்தி பொறியாளர் மற்றும் இளம் சமூக ஆர்வலர் ஆவார், இவர் 2013 அம் ஆண்டில் இருந்து இக்கட்சியின் தலைவராக பதவி வகிக்கிறார்.
# தொண்டைமானாற்றுப் பாலம்

**தொண்டைமானாற்றுப் பாலம்** என்பது, இலங்கையின் வட மாகாணத்தில் உள்ள யாழ்ப்பாணக் குடாநாட்டில் உள்ள ஒரு வண்டிகளுக்கும் பாதசாரிகளுக்குமான சாலைப் பாலம். இது யாழ்ப்பாணம் - பருத்தித்துறை வீதியில், வல்வெட்டித்துறை நகருக்கு அண்மையில் வடமராட்சி கடல் நீரேரிக்குக் குறுக்கே அமைந்துள்ளது. இது முதலில் 1953 ஆம் ஆண்டு கட்டப்பட்டது. உள்நாட்டுப் போரின் விளைவாக 1985ல் இது அழிந்துபோனது. பின்னர் 2004 ஆம் ஆண்டில் இது மீள அமைக்கப்பட்டது.  
இது கட்டப்பட்ட காலத்தில் இருந்து, கடல்நீர் வடமராட்சிக் கடல் நீரேரிக்குள் வராமல் தடுப்பதற்கான ஒரு தடுப்பணையாகவே இது பயன்பட்டு வந்தது. இத்தடுப்பணை 1985ல் இலங்கை இராணுவத்தின் தாக்குதல்களினால் அழிந்துவிட்டது. அழிவதற்கு முன் இதன் மதகுக் கதவுகள் கடல்நீர் நீரேரிக்குள் வருவதைத் தடுப்பதற்கு மட்டுமன்றி, மழை காலத்தில் வெள்ள நீர் கடலுக்குள் செல்ல அனுமதிப்பதற்கும் பயன்பட்டது.
# கம்பவர்மன்

**கம்பவர்மன்** என்பவன் பல்லவ மன்னர்களுள் ஒருவன். இவன் மூன்றாம் நந்திவர்மனுக்கும், பழுவேட்டரையரின் புதல்வி கந்தன் மாறம்பாவையருக்கும் பிறந்த புதல்வன். நிருபதுங்கவர்மன் பல்லவப் பேரரசின் தென்பகுதியை ஆண்டபோது, இவன் வடபகுதியை ஆண்டுவந்தான். கங்க மன்னன் முதலாம் பிருதிவிபதியின் மகள் விஜயா இவனின் மனைவி ஆவாள். இவர்களின் புதல்வன் அபராசித வர்மன்.  
இவன் காலத்தில் காஞ்சிபுரம் மாவட்டம், வாலாஜாபாத்திற்கு அருகில் உள்ள ஊத்துக்காட்டு ஊரிலுள்ள சிவன் கோயிலில் திருப்பணி வேலைகள் நடைபெற்றன.
# ஆல்பர்ட் ஐன்ஸ்டீனின் மூளை

இயற்பியலாளரான **ஆல்பர்ட் ஐன்ஸ்டீனின் மூளை**யானது ஆய்வுகளுக்கும் ஐயங்களுக்கும் உரிய ஒரு பொருளாக இருந்து வருகின்றது. இவரது மூளையானது இவர் இறந்து ஏழு மணி நேரங்களுக்குப் பின்னர் அகற்றப்பட்டது. இருபதாம் நூற்றாண்டில் வாழ்ந்த மேதை ஆல்பர்ட் ஐன்ஸ்டீனின் அதிகமான அறிவே இவ்வாய்வுகளுக்குக் காரணமாகும்.  
ஐன்ஸ்டீனின் மூளையில் எண், வெளி சார்ந்த செயலாக்க மூளையின் பகுதிகள் பெரிதாக இருக்க, பேச்சு, மொழி சார்ந்த பகுதிகள் சிறியதாக இருந்தன என அறிவியல் ஆய்வுகளின் முடிவுகள் தெரிவித்தன. ஏனைய ஆய்வுகள் ஐன்ஸ்டீனின் மூளையின் நரம்புப் பசைக் கல எண்ணிக்கை அதிகரித்திருந்தது எனத் தெரிவித்தன.
# ஆல்பர்ட் ஐன்ஸ்டீனின் மூளை

## மூளை பற்றிய ஆய்வுகள்

1955இல் ஐன்ஸ்டீனின் இறப்புக்குப் பின்னர் பிரேதப்பரிசோதனையின் போது நீக்கப்பட்ட அவரின் மூளையானது பென்சில்வேனியா பல்கலைக்கழகத்தில் ஆய்வு நடத்தப் பட்டு பின்பு, நோயியல் மருத்துவரான தாமஸ் ஸ்டோல்ட்ஸ் ஹார்வியால் பிரின்ஸ்டன் மருத்துவமனையில் ஒரு ஆய்வு நடத்தப்பட்டது. அதன் பின்னர் அதனை அறுத்துத் தன்ன்னிடம் சில துண்டுகளை வைத்துக்கொண்டு ஏனையவற்றை மற்ற முன்னணி நோயியல் மருத்துவர்களிடம் வழங்கினார்.
# சிறீ ரங்கா ஜெயரத்தினம்

**சிறீ ரங்கா ஜெயரத்தினம்** (*Sri Ranga Jeyaratnam*, பிறப்பு: 22 சனவரி 1971) இலங்கைத் தமிழ் அரசியல்வாதியும் ஊடகவியலாளரும் ஆவார். பிரஜைகள் முன்னணி என்ற அமைப்பின் தலைவராக உள்ளார்.
# சிறீ ரங்கா ஜெயரத்தினம்

## ஆரம்ப வாழ்க்கை

சிறீ ரங்கா 1971 சனவரி 22 இல் வவுனியாவில் பிறந்தார். வவுனியா தமிழ் மத்திய மகா வித்தியாலயம், யாழ்ப்பாணம் இந்துக் கல்லூரி ஆகிய பாடசாலைகளில் கல்வி கற்றார். பின்னர் கொழும்புப் பல்கலைக்கழகத்தில் உயர் கல்வி கற்றார். பல்கலைக்கழகக் காற்பந்து அணியின் தலைவராக இருந்து செயற்பட்டார்.
# சிறீ ரங்கா ஜெயரத்தினம்

## பணி

பல்கலைக்கழகத்தில் பட்டம் பெற்ற பின்னர் மகாராஜா நிறுவனத்தில் இணைந்து சக்தி ஏஃப். எம். வானொலியில் *எரிமலை* என்ற நிகழ்ச்சியை வழங்கி வந்தார். 2005, 2006 காலப்பகுதியில், சிறீ ரங்காவுக்கும் அவரது குடும்பத்தினருக்கும் இனந்தெரியாத நபர்களிடமிருந்து பல முறை அச்சுறுத்தல்கள் விடுக்கப்பட்டன. 2006 நவம்பரில், தமிழ்த் தேசியக் கூட்டமைப்பு நாடாளுமன்ற உறுப்பினர் நடராஜா ரவிராஜ் படுகொலை தொடர்பான ஒரு நிகழ்ச்சியைப் படைத்த பின்னர், சிறீ ரங்காவின் உயிருக்கு அச்சுறுத்தல் உள்ளதாக காவல் துறையினர் அவருக்கு எச்சரிக்கை விடுத்துள்ளனர். 2010 பெப்ரவரி 3 இல் இவர் பயணம் செய்த வாகனம் ஒன்று அட்டனில் வைத்துத் தாக்கப்பட்டது.  
சிறீ ரங்கா 2010 நாடாளுமன்றத் தேர்தலில் ஐக்கிய தேசிய முன்னணியின் சார்பாக நுவரெலியா மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.
# இலந்தனம் பேரியம் செப்பு ஆக்சைடு

**இலந்தனம் பேரியம் செப்பு ஆக்சைடு** (*Lanthanum barium copper oxide*) என்பது 1986ஆம் ஆண்டில் கண்டறியப்பட்ட முதல் உயர் வெப்பநிலை மீக்கடத்தியாகும். யொகான்னசு சியார்சு பெட்நோர்ட்சு, காரல் அலெக்ஸ் முல்லர் ஆகிய இருவரும் இந்தக் கண்டுபிடிப்புக்காக 1987ஆம் ஆண்டின் இயற்பியலுக்கான நோபல் பரிசைப் பகிர்ந்து கொண்டனர்.
# உப்பாற்றுப் பாலம்

**உப்பாற்றுப் பாலம்** என்பது, கிழக்கு இலங்கையில் உப்பாற்றுக்குக் குறுக்கே அமைந்துள்ள ஒரு சாலைப் பாலம். இப்பாலம் 2011 அக்டோபர் 19 ஆம் தேதி முறைப்படி திறந்துவைக்கப்பட்டது. இது 315 மீட்டர் (1,033 அடி) நீளம் கொண்டது. இப்பாலம் 995 மில்லியன் இலங்கை ரூபா (US$9 மில்லியன்) செலவில் அமைக்கப்பட்டது. இதற்கான நிதி பிரெஞ்சு வளர்ச்சி முகமையின் திருகோணமலை ஒருங்கமைந்த உட்கட்டமைப்புத் திட்டத்தின் கீழும், இலங்கை அரசாங்கத்தின் கிழக்கு வசந்தம் என்ற திட்டத்தின் கீழும் வழங்கப்பட்டது. உப்பாற்றுப் பாலம், ஏ-15 மட்டக்களப்பு - திருகோணமலை நெடுஞ்சாலையின் ஒரு பகுதியாகும்.
# மன்றோதுருத்து

யும் மன்றோதுருத்தும்]]  
**மன்றோதுருத்து** (മണ്റോ തുരുത്ത് ;Munroe Island) என்னும் தீவு, கேரளத்தின் கொல்ல மாவட்டத்துக்கு உட்பட்டது. இது அஷ்டமுடி ஏரிக்கும் கல்லடையாற்றுக்கும் இடையில் உள்ளது. இது மன்றோதுருத்து ஊராட்சியின் எல்லைக்குள் உள்ளது. இது சிற்றுமலை மண்டலத்தைச் சேர்ந்தது. இதன் பரப்பளவு 13.37 ச. கி. மீ. ஆகும். இங்குத் தென்னையும் நெல்லும் பயிரிடுகின்றனர். திருவிதாங்கூரின் தலைவராக இருந்த மன்றோவின் நினைவாக, இத்தீவுக்கு இப்பெயர் சூட்டப்பட்டது.
# கரிய அரிவாள் மூக்கன்

**கரிய அரிவாள் மூக்கன்** அல்லது **செங்கழுத்து அரிவாள் மூக்கன்** அல்லது **இந்திய கரிய அரிவாள் மூக்கன்** (ஆங்கிலத்தில்: *Black ibis* அல்லது *Red-naped ibis*; *Pseudibis papillosa*) என்பது அரிவாள் மூக்கன் குடும்பத்தைச் சேர்ந்த கருநிறப் பறவையாகும். இது இந்தியத் துணைக்கண்டத்தின் சில இடங்களில் காணப்படுகின்றது. இதன் கால்கள் செம்மண் நிறச்சிவப்பானவை. முடியில்லாத தலையும் தோளின் அருகே நன்றாகத் தெரியும் வெள்ளைப் பட்டையும் இதன் அடையாளங்களாகும். கருந்தலை அரிவாள் மூக்கன்கள் விவசாயத்துக்காகப் பண்படுத்தப்பட்ட நிலங்களையொட்டித் திறந்த வெளியில் கூட்டமாக நின்று மேயக்கூடியவை.  
இது அரிவாள் மூக்கன் இனத்திலுள்ள மற்ற பறவைகளைப் போன்று நீர்நிலைகளில் மட்டுமில்லாமல் வறண்ட நிலத்திலும் காணப்படும்.
# பட்னா விரைவுவண்டி

**பட்னா விரைவுவண்டி**, செகந்திராபாத்துக்கும் பட்னாவுக்கும் சென்று வரும் விரைவுவண்டியாகும். இது வாரணாசியைக் கடந்து செல்கிறது. இதை மணிகர்ணிகா விரைவுவண்டி என்ற பெயராலும் குறிப்பிடுவதுண்டு.  
- 12791 செகந்திராபாத் -> பட்னா சந்திப்பு
- 12792 பட்னா சந்திப்பு -> செகந்திராபாத்
# பட்னா விரைவுவண்டி

## வழித்தடம்

- செகந்திராபாத்
- காசிப்பேட்டை
- ராமகுண்டம்
- மஞ்சேரியல்
- பெல்லம்பள்ளி
- பல்லார்ஷா சந்திப்பு
- சந்திரப்பூர்
- சேவாகிராம் சந்திப்பு
- நாக்பூர் சந்திப்பு
- காட்டோல்
- பேதுல்
- கோராடோங்கரி
- இட்டர்சி சந்திப்பு
- ஜபல்பூர் சந்திப்பு
- கட்னி
- மைஹர்
- சத்னா
- அலகாபாத் சந்திப்பு
- அலகாபாத் நகரம்
- ஞான்பூர்
- வாரணாசி சந்திப்பு
- முகல்சராய் சந்திப்பு
- தில்தர்நகர் சந்திப்பு
- பக்சர்
- பட்னா சந்திப்பு
# மண்முனைப் பாலம்

**மண்முனைப் பாலம்** (*Manmunai Bridge*) என்பது, இலங்கையின் மட்டக்களப்பு மாவட்டத்தில் அமைந்துள்ள ஒரு சாலைப் பாலம் ஆகும். இது மட்டக்களப்பு வாவியின் படுவான் கரையையும் எழுவான் கரையையும் இணைக்கும் வகையில் அந்த வாவிக்குக் (கடல் நீரேரி அல்லது கடற்காயலுக்குக்) குறுக்காக அமைந்துள்ளது. இந்தப் பாலமே மட்டக்களப்பின் கரையோரத்தைத் தலைநிலத்துடன் இணைத்த முதல் பாலமாகும். மட்டக்களப்பு நகரிலிருந்து படுவான் கரையில் உள்ள மட்டக்களப்பு, அம்பாறைப் பகுதிகளுக்குச் செல்வதற்கான 30 கிலோமீட்டர் தூரத்தைக் குறைப்பதற்கான ஒரு மாற்று வழியாக இது விளங்குகிறது. இந்தப் பாலத்தினூடாகக் கொக்கட்டிச்சோலைப்பகுதி மக்கள் இலகுவாகவும், மிக விரைவாகவும் மட்டக்களப்பு நகரத்துக்கு சென்றுவர வசதியேற்பட்டுள்ளது. முன்னர் சிறிய படகுகள் மூலம் கடல் நீரேரி ஊடாகவே போக்குவரத்து இடம்பெற்றது.  
இலங்கைக்கும் சப்பானுக்கும் இடையிலான இராசதந்திர உறவின் 60 ஆவது ஆண்டைக் குறிக்கும் வகையில், சப்பான் பன்னாட்டுக் கூட்டுறவு முகமை (Japan International Cooperation Agency) இலங்கை அரசுக்கு வழங்கிய 1.206 மில்லியன் யென்களைப் பயன்படுத்தி இந்தப் பாலமும் தரைப்பாலமும் கட்டப்பட்டன.
# சிறிய சீழ்க்கைச்சிரவி

**சிறிய சீழ்க்கைச் சிறகி** அல்லது **சிறிய சீழ்க்கைச்சிரவி** (*Lesser whistling duck*, *Dendrocygna javanica*) என்பது வாத்து இனத்தைச் சேர்ந்த ஒரு பறவையாகும். இது இந்தியத் துணைக்கண்டத்திலும் தென்கிழக்காசியாவிலும் காணப்படுகின்றது. இதன் உடல் முழுவதும் பாக்கு நிறமானது. இதனால், இது வேறு தாராக்களுடன் இருந்தாலும் அடையாளங் காணலாம். இவற்றைத் தனித்தனியாகக் காண்பது மிகவும் அரிது. இவை எப்போதும் கூட்டம் கூட்டமாகவே திரியும். பத்து, பதினைந்து பறவைகள் சிறு சிறு கூட்டமாக நீர்ச் செடிகள் கொண்ட ஆழமற்ற நீர் நிலைகளிலும் நெல் வயல்களிலும் காணப்படும். நீர் நிலைகளின் அருகில் உள்ள மரங்களில் தங்குவதால் **மரத்தாரா** அல்லது *மர வாத்து* என்றும் அழைக்கப்படுகிறது. இதன் உணவு தவளை, நத்தை, மீன், புழுபூச்சிகள், தானியங்கள், இளந்தளிர்கள் போன்றவை ஆகும். இவை கூட்டமாகப் பறக்கும்போது விசிலடிப்பது போல ஒலி கேட்கும்.
# தார்ஜிலிங் மெயில்

**தார்ஜிலிங் மெயில்** என்னும் விரைவுத் தொடருந்து இந்திய இரயில்வேயின் கட்டுப்பாட்டில் இயங்குகிறது. இது கொல்கத்தாவில் இருந்து ஹல்திபாரிக்கும் சிலிகுரிக்கும் செல்லும் முக்கியமான வண்டி.
# தார்ஜிலிங் மெயில்

## கல்கத்தா-சிலிகுரி வழித்தடம்

சியால்தா - ரானாகாட் - பேடாமாரா - ஹார்டிஞ்சு பாலம் - ஈஸ்பரதீ - சாந்தாஹார் - ஹிலி - பார்வதிபூர் - நீலபாமாரி - ஹல்திபாடி - ஜல்பாய்குடி - சிலிகுடி
# தார்ஜிலிங் மெயில்

## இணைப்புகள்

-
# இலாரிசாவின் பிலோ

**பிலோ** (*Philo*, *பிலோன்*; கிமு. 154/3 – 84/3) இலாரிசா நகரத்தைச் சேர்ந்த கிரேக்க மெய்யியலாளர் ஆவார். இவர் கிளிட்டோமாக்கசு என்பவரின் மாணவர். அவருக்குப் பிறகு இவர் பிளாட்டோனியக் கல்விக்கழகத்தின் தலைமையேற்றார். அக்கல்விக்கழகத்தை அழித்த முதல் மித்ரிதாடிகப் போரின் போது இவர் உரோமுக்குப் பயணமானார். அங்கு இவரது விரிவுரைகளைச் சிசெரோ கேட்டார் எனக் கூறப்படுகிறது. இவரது எழுத்துகள் ஏதும் கிடைக்கவில்லை. இவர் கல்விக்கழக ஐயுறவுவாதி. இவருக்கு முன்பிருந்த கிளிட்டோமாக்கசையும் கார்னியாடெசையும் போல இவரும் வாழ்வோடு சமனமான ஐயுறவுவாதக் கண்ணோட்டத்தைக் கொண்டிருந்தார். உறுதியற்ற நடைமுறை நம்பிக்கைகளுக்கு இசைவு தந்தார்.
# புஷ்பத்தூர்

**புஷ்பத்தூர் ** (*Pushpathur*) இந்தியாவின் தமிழ்நாட்டு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய் ஊர். பழனி வருவாய் வட்டத்தில் இதன் எண் 1 ஆகும்.
# புஷ்பத்தூர்

## அமைவிடம்

பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் பழனியிலிருந்து ஏறத்தாழ 14 கி. மீ. தூரத்திலும், மடத்துக்குளத்திலிருந்து 5 கி.மீ. தூரத்திலும், அமைந்துள்ளது.. இவ்வூர் கடல் மட்டத்திலிருந்து 525 மீட்டர் உயரத்தில் உள்ளது. இந்த ஊரிலிருந்து ஏறத்தாழ 1.5 கி. மீ. தூரத்தில் மேற்கில் அமராவதி ஆறு ஓடுகிறது.இவ்வூர் ஒட்டன்சத்திரம் சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டது.
# புஷ்பத்தூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, புஷ்பத்தூரில் 1975 வீடுகள் உள்ளது. இக்கிராமத்தில் 7448 பேர் வசிக்கின்றார்கள். பாலின விகிதம் 50.93%. இதில் 3794 பேர் ஆண்கள்; 3654 பேர் பெண்கள் உள்ளனர். இக்கிராத்தில் ஆரம்பப் பள்ளிகள் 7ம், நடுநிலைப் பள்ளிகள் 2ம், உயர்நிலைப் பள்ளி 1ம், தனியார் சி.பி.எஸ்.இ பள்ளி ஒன்றும் உள்ளது.
# புஷ்பத்தூர்

## முக்கிய பயிர்

இங்கு அமராவதி ஆற்றின் படுகைப் பகுதியில் உயர்வகை, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய் பயிர்களான சோளம், கம்பு, ஆகியவையும் மக்காச்சோளமும் கூடுதலாகப் பயிரிடப்படுகின்றன.
# புஷ்பத்தூர்

## நிர்வாக அலகு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# புஷ்பத்தூர்

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 580 முடிய
- வருவாய்கிராமத்தின் பரப்பு : 1627.03.5 ஹெக்டேர்- (4020.48 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# கிறீன் நினைவு வைத்தியசாலை

**கிறீன் நினைவு வைத்தியசாலை** (*Green Memorial Hospital*) இலங்கையின் யாழ்ப்பாண மாவட்டத்தின் மானிப்பாயில் உள்ள இலாப நோக்கற்ற மருத்துவமனை ஆகும். இது அமெரிக்க மிசனைச் சேர்ந்த மருத்துவர் சாமுவேல் பிஸ்க் கிறீன் என்பவரால் 1848ஆம் ஆண்டில் நிறுவப்பட்டது. இது அக்காலத்தில் உள்ளூர் இளைஞர்களுக்கு மருத்துவத்துறையில் பயிற்சியளிக்கும் மையமாகவும் விளங்கியது. இந்த வகையில், இலங்கையின் முதல் மருத்துவப் பள்ளி இதுவே எனலாம். இதன் மூலம் கிறீன் தனது 30 ஆண்டுகால சேவையில் 60 உள்ளூர் இளைஞர்களை மருத்துவர்களாகப் பயிற்றுவித்துள்ளார். 20ஆம் நூற்றாண்டின் நடுப்பகுதியில், நவீன வசதிகளைக்கொண்ட ஒரு மருத்துவ நிறுவனமாக ஏழைகளுக்கும் பணக்காரர்களுக்கும் ஒன்றுபோலவே சேவை செய்தது. இப்போது இது அமெரிக்க இலங்கை மிசனின் வழிவந்த தென்னிந்தியத் திருச்சபையின் யாழ்ப்பாண மறைமாவட்டத்தினால் நடத்தப்படுகிறது. இப்போது அரசினால் நடத்தப்படும் யாழ்ப்பாணம் பொது மருத்துவமனை நவீன வசதிகளோடு கூடிய இலவச வைத்தியசாலையாக இருப்பதால், மானிப்பாய் கிறீன் நினைவு வைத்தியசாலை யாழ்ப்பாணத்தின் முதன்மையான வைத்தியசாலை என்னும் நிலையை இழந்துவிட்டது.
# சுவிதா தொடருந்துகள்

பண்டிகைக் காலங்களிலும் சிறப்பு நாள்களிலும் கூட்ட நெரிசலைக் குறைப்பதற்காகத் தென்னக இரயில்வே **சுவிதா தொடருந்துகளை** (Suvidha Trains) அறிமுகம் செய்துள்ளது. இத்திட்டத்தின்படி, 14 ஆகத்து 2015 முதல் சென்னை எழும்பூர் – திருநெல்வேலி, செண்ட்ரல் – எறணாகுளம் இடையே சுவிதா சிறப்புத் தொடருந்துகள் இயக்கப்படுகின்றன.  
சுவிதா தொடருந்துகளில் அனைத்து வகை முதல் வகுப்புப் பெட்டிகள், பொதுப் பெட்டிகள், இரண்டாம் வகுப்பு அமரும் பெட்டிகள் இல்லை.  
சுவிதா தொடருந்துக்கான முன்பதிவு மையங்களிலும் இணையவழியாகவும் முன்பதிவு செய்யலாம். சுவிதா தொடருந்துகளில் பயணம் செய்யக் காத்திருப்பு பயணச்சீட்டு வழங்குவது இல்லை. உறுதி செய்யப்பட்ட, படுக்கை உறுதி செய்யப்பட்ட முன்பதிவுப் பயணச்சீட்டுகள் (ஆர். ஏ. சி.) மட்டும் வழங்கப்படும்..  
முன்பதிவுக் காலம் பயண நாள்களிலிருந்து குறைந்தது 10 நாள்கள் முதல் கூடியது 30 நாள்களுக்குள் இருக்கும். அதிகபட்ச பயணக் கட்டணம் வழக்கமான கட்டணத்தை விடக் கூடியதாக, அதாவது தட்கல் கட்டணத்துக்கு இணையாக இருக்கும்.
# பழைய பூங்கா, யாழ்ப்பாணம்

**பழைய பூங்கா**, இலங்கையின் வடமாகாணத் தலைநகரமான யாழ்ப்பாணத்தில் உள்ள ஒரு பூங்கா ஆகும். 27 ஏக்கர் பரப்பளவு கொண்ட இந்தப் பூங்கா முதலில், வட மாகாணத்தின் பிரித்தானிய அரசாங்க அதிபரின் வாழிடமாக 19 ஆம் நூற்றாண்டில் கட்டப்பட்டது.
# பழைய பூங்கா, யாழ்ப்பாணம்

## வரலாறு

19 ஆம் நூற்றாண்டில் யாழ்ப்பாணத்தில் நீண்டகாலம் பிரித்தானிய அரசாங்கத்தின் அரசாங்க அதிபராகப் பதவி வகித்த பேர்சிவல் அக்லன்ட் டைக் இந்தப் பூங்கா அமைந்திருக்கும் 27 ஏக்கர் நிலத்தை அரசாங்க அதிபரின் இருப்பிடமாகப் பயன்படுத்தும் எண்ணத்தில் தன் சொந்தப் பணத்தைச் செலவு செய்து வாங்கினார். டைக் யாழ்ப்பாணத்தில் அரசாங்கத்தின் "கலெக்டராக" நான்கு ஆண்டுகளும் (1829-33), பின்னர் அரசாங்க அதிபராக 32 ஆண்டுகளும் (1833-43; 1843-60; 1861-67) பணியாற்றியவர்.). வடக்கு மக்கள் இவரை "வடக்கின் ராஜா" என்றே அழைத்தனர். இந்த நிலத்தை வாங்கிய அவர் அதன் ஒரு பகுதியில் தனக்கான ஒரு மாளிகையையும், மிகுதிப் பகுதியில் ஒரு பெரிய பூங்காவையும் உருவாக்கினார். இதுவே இன்று பழைய பூங்கா என அழைக்கப்படுகிறது. 1867ல் இறக்கும் வரை அரசாங்க அதிபராக யாழ்ப்பாணத்திலேயே இருந்த டைக் இறக்குமுன்னர், இந்த மாளிகையையும் பூங்காவையும் தனக்குப் பின் வருபவர்கள் வாடகை இல்லாமல் இலவசமாகவே பயன்படுத்திக்கொள்ளக் கூடியதாக விக்டோரியா அரசியூடாக அன்பளிப்பாக வழங்கினார்.
# சாம்பன்

**சாம்பன்** (Sāmba), கிருட்டிணருக்கும் ஜாம்பவதிக்கும் பிறந்தவன். சாம்பசிவனின் அருளினால் பிறந்தவன் என்பதால் *சாம்பன்* எனப் பெயரிட்டனர் .பாகவத புராணத்தில் கூற்றுப்படி இவன் ஸ்கந்தனின் அவதாரமாக கருதப்படுகிறான்.  
அருச்சுனனிடமிருந்து போர்க்கலையைப் பயின்றவன். துரியோதனனின் ஒரே மகளான இலெட்சுமணாவை, சுயம்வரத்தின்போது சாம்பன் கடத்திச் சென்று திருமணம் செய்ய இருக்கையில், பலராமனின் முயற்சியால் இருவீட்டாரும் இணங்க சாம்பன் – இலெட்சுமணாவின் திருமணம் நடந்தேறியது.. சாம்பன் யாதவ குல அழிவுக்கு ஒரு காரணமாக அமைந்தவன்.
# சாம்பன்

## பிறப்பு

சாம்பனின் பிறப்பானது மகாபாரதம் மற்றும் தேவி பாகவத புராணத்தில் விவரிக்கப்பட்டுள்ளது.
# சாம்பன்

## யாதவ குல அழிவு

குருச்சேத்திரப் போருக்குப்பின் 35 ஆண்டுகள் கடந்த பின் ஒரு நாள் யாதவகுல இளைஞர்களில் சிலர் சாம்பனுக்கு நிறைமாதக் கர்ப்பிணிப் பெண் வேடமிட்டு, பிரபாச நகரில் தவக்கோலத்தில் இருந்த சப்த ரிஷிகளிடம் அழைத்துச் சென்று, இந்தக் கர்ப்பிணிப் பெண்னுக்கு என்ன குழந்தை பிறக்கும் என வேடிக்கையாக கேட்டனர்.  
இளைஞர்களின் கபட நாடகத்தை அறிந்த முனிவர்கள், இவள் உங்கள் யாதவ குலத்தையே அழிக்கப்போகும் இரும்பு உலக்கையை பெற்றெடுக்கப் போகிறாள் என சாபம் இட்டனர். முனிவர்கள் கூறியபடியே சாம்பனுக்கு உடனே இரும்பு உலக்கை பிறந்தது. இதனை அறிந்த யாதவகுல அரசன் உக்கிரசேனன், இரும்பு உலக்கையை பொடிப்பொடியாக அரைத்து கடலில் கரைக்க உத்திரவிட்டார்.  
சில காலம் கழித்துக் கடல் அலைகளால் பிரபாச பட்டினக் கடற்கரையில் ஒதுங்கிய உலக்கையின் இரும்புத்தூள்கள், மிக உறுதியான நீண்ட கோரைப் புற்களாக வளர்ந்தன.  
ஒரு முறை பிரபாச பட்டினத்திற்குச் சென்ற யாதவர்கள் மதியை மயக்கும் போதையைத் தரும் *மைரேயம்* என்ற மதுவை அளவுக்கு மீறிப் பருகியதான் மதி இழந்து ஒருவரையொருவர் இரும்புத் தடி போன்று வளர்ந்திருந்த வச்சிராயுதத்திற்கு நிகரான கோரைப் புற்களால் தாக்கிக் கொண்டு, சாம்பன் உட்பட அனைவரும் முற்றிலும் அழிந்தனர்.  
- உத்தவ கீதை அத்தியாயம் 1 மற்றும் 30
# மதிப்புறு முனைவர் பட்டம்

மாஸ்டிரிச் பல்கலைக்கழகம் 2015இல் வழங்கிய மதிப்புறு முனைவர் பட்டம்]]  
**மதிப்புறு முனைவர் பட்டம்** அல்லது **கௌரவ டாக்டர் பட்டம்** (Honorary degree), தொழில் துறை, சமூக முன்னேற்றம், அரசியல், கலை, இலக்கியம், சமுதாயப் பணி போன்ற துறைகளில் சிறப்பாகப் பங்களித்த வாழ்நாள் சாதனையாளர்களைப் பாராட்டும் முகமாகப் பல்கலைக்கழகங்கள் மதிப்புறு முனைவர் பட்டங்களை வழங்கிப் பெருமைப்படுத்துகின்றன.  
இது போன்ற மதிப்புறு பட்டங்களைப் பெற்றவர்கள் தங்கள் பெயருக்கு முன் இணைத்துக் கொள்வதில்லை என்பது மரபு.
# மதிப்புறு முனைவர் பட்டம்

## மதிப்புறு முனைவர் பட்டம் பெற்றோர்

**மதிப்புறு முனைவர் பட்டம் பெற்ற பிரபலங்களின் பட்டியல்**  
| ஆளுமை | வழங்கிய நிறுவனம் | ஆண்டு |  |
| --- | --- | --- | --- |
| சிவாஜி கணேசன் | அண்ணாமலைப் பல்கலைக்கழகம் | 1986 |  |
| எம். ஜி. ஆர் | சென்னைப் பல்கலைக்கழகம் | 1987 |  |
| எஸ். பி. பாலசுப்பிரமணியம் | பொட்டு ஸ்ரீராமலு தெலுங்கு பல்கலைக்கழகம்
சத்யபாமா பல்கலைக்கழகம்
ஜவகர்லால் நேரு தொழில்நுட்பவியல் பல்கலைக்கழகம், அனந்தபூர்
சர்வதேச தமிழ்ப் பல்கலைக்கழகம், அமெரிக்கா | 1999
2009
2010
2017 |  |
| மு.க. ஸ்டாலின் | ஐரிஷ் பன்னாட்டு பல்கலை கழகம்
சார்ஜா பல்கலைக்கழகம் | 2003  
ஏப்ரல் 2022 |  |
| கமல்ஹாசன் | சத்யபாமா பல்கலைக்கழகம் | 2005 |  |
| விஜய் | டாக்டர் எம்ஜிஆர் பல்கலைக்கழகம் | 2007 |  |
| விஜயகாந்த் | இன்டர்நேஷனல் இன்ஸ்டிடியூட் ஆப் சர்ச் மேனேஜ்மென்ட் | 2011 |  |
| சத்யராஜ் | சத்யபாமா பல்கலைக்கழகம் |  |  |
| பிரபு | சத்யபாமா பல்கலைக்கழகம் | 2011 |  |
| ஏ.ஆர்.ரகுமான் | மிடில்செக்ஸ் பல்கலைக்கழகம் |  |  |
| விக்ரம் | யூனிவர்சிட்டா போபோலே டெக்ஷீஸ் ஸ்டுடிம் மிலானோவான் | 2011 |  |
| சின்னி ஜெயந்த் | மாற்று மருத்துவத்திற்கான திறந்த சர்வதேச பல்கலைக்கழகம் | 2013 |  |
| விவேக் | சத்யபாமா பல்கலைக்கழகம் | 2015 |  |
| சிம்பு | வேல்ஸ் பல்கலைக்கழகம் |  |  |
| நாசர் | வேல்ஸ் பல்கலைக்கழகம் |  |  |
| விஜயகுமார் | டாக்டர் எம்ஜிஆர் பல்கலைக்கழகம் | 2017 |  |
| ஹாரிஸ் ஜெயராஜ் | டாக்டர் எம்ஜிஆர் பல்கலைக்கழகம் | 2019 |  |
| எடப்பாடி க. பழனிசாமி | டாக்டர் எம்ஜிஆர் பல்கலைக்கழகம் | 2019 |  |
| இளையராஜா | ஆந்திரப் பல்கலைக்கழகம் | ஜூலை 2019 |  |
| வைரமுத்து | எஸ்.ஆர்.எம் பல்கலைக்கழகம் | 2019 |  |
| ஷங்கர் | வேல்ஸ் பல்கலைக்கழகம் | ஆகஸ்ட் 2022 |  |
| மனோபாலா | சவுத் வெஸ்டர்ன் பல்கலைக் கழகம் | ஏப்ரல் 2022 |  |
| விமல் | அமெரிக்கன் நேஷனல் பிசினஸ் யுனிவர்சிட்டி | ஜூலை 2022 |  |
| யுவன் சங்கர் ராஜா | சத்யபாமா பல்கலைக்கழகம் | 3 செப் 2022 | } |
# மதிப்புறு முனைவர் பட்டம்

## மதிப்புறு முனைவர் பட்டத்தை மறுத்தவர்கள்

1. ரஜினிகாந்த்
1. விஸ்வநாதன் ஆனந்த்
1. ராகுல் டிராவிட்
# வைப்பீன் தீவு

**வைப்பீன் தீவு** (*Vypin*) ஒரு தீவாகும். இது கேரளாவில் உள்ள கொச்சி நகரத்தினைச் சேர்ந்ததாகும். இந்தத் தீவு சுமார் 27 கிலோமீட்டர் (<math>\approx 16.875</math> மைல்) பரப்பளவினைக் கொண்டதாகும். இது கோசீரீ பாலங்கள் மூலம் கொச்சி நகரத்தினை இணைக்கிறது.
# வைப்பீன் தீவு

## வரலாறு

வைப்பீன் தீவு 1341ல் பெரும் வெள்ளத்திற்கு பின்னர் உருவான ஓரு தீவாகும். இந்தத் தீவில் போர்த்துகேயர்களால் கி.பி. 1503 இல் கட்டபட்ட பள்ளிபுரம் கோட்டை உள்ளது. பள்ளிபுரம் கத்தோலிக்க தேவாலயம் ஒரு புனித தலமாக உள்ளது. இந்த வைப்பின் தீவில் மற்றோரு சுவாரசியமாக உள்ளது சீன வலை எனப்படும் வித்தியாசமான மீன்பிடி வலை ஆகும்.
# வைப்பீன் தீவு

## சுற்றுலா சிறப்புகள்

- வைப்பீன் தீவின் மேற்கு கரையோரத்தில் கொச்சி நகரத்தின் நீளமான கடற்கரைகளை பெற்றுள்ளது. இவை முறையே சேரை கடற்கரை, குழுப்பிள்ளி கடற்கரை மற்றும் புதுவிப்பி கடற்கரை ஆகும்.
- கேரளாவில் பத்து கலங்கரை விளக்கம் உள்ளன இதில் ஒன்று வைப்பின் கடற்கரையில் அமைந்துள்ளது.
- இங்கு உள்ள பள்ளிபுரம் கோட்டை இந்தத் தீவில் 1503ல் போர்த்துகீசியர்களால் கட்டப்பட்டது.
# முதல் நிலை

**முதல் நிலை** என்பது மொழிக்கு முதலில் நிற்கும் எழுத்துகள் எவையெவை எனக் கூறும் நன்னூலின் எழுத்தியலின் பகுதியாகும்.  
பன்னிரண்டு உயிர் எழுத்துகளும், க, ச, த, ந, ப, ம, வ, ய, ஞ , ங என்னும் பத்து உயிர் ஏறிய மெய் எழுத்துகளும் மொழிக்கு முதலில் வரும்.
# முதல் நிலை

## எடுத்துக்காட்டுகள்

### மொழியின் முதலில் பன்னிரண்டு உயிரெழுத்துகள்

அன்பு, ஆடு, இலை, ஈகை, உலகம், ஊஞ்சல், எல்லை, ஏடு, ஐயம், ஒன்று, ஓடு, ஔவை.
# முதல் நிலை

## எடுத்துக்காட்டுகள்

### மொழியின் முதலில் பன்னிரு உயிர் ஏறிய மெய்யெழுத்துக்கள்

;மொழியின் முதலில் ‘க்’  
கயல், காவல், கிழக்கு, கீரி, குருவி, கூட்டம், கெடுதல், கேள்வி, கை, கொடுத்தல், கோயில், கௌவை.  
;மொழியின் முதலில் ‘ச்’  
சந்திப்பு, சார்பு, சிலை, சீர், சுற்றம், சூடு, செயல், சேவை, சைவம், சொல், சோதனை, சௌகரியம்  
;மொழியின் முதலில் 'த்'  
தங்கம், தாமரை, திசை, தீமை, துன்பம், தூய்மை, தெளிவு, தேற்றம், தையல், தொகை, தோடு, தௌவை.  
;மொழியின் முதலில் 'ந்'  
நன்மை, நாடு, நிலம், நீர், நுங்கு, நூல், நெகிழி, நேயம், நைகை, நொய்யன, நோய், நௌவி.  
;மொழியின் முதலில் 'ப்'  
பட்டம், பார்வை, பிடி, பீர்க்கு, புல், பூனை, பெட்டி, பேய், பை, பொருள், போர், பௌவம்.  
;மொழியின் முதலில் 'ம்'
மண், மாலை, மின், மீன், முதல், மூன்று, மென்மை, மேடு, மையம், மொட்டை, மோதிரம், மௌவல்.  
அடுத்துக் கூறப்பட்டுள்ள வ், ய், ஞ், ங் ஆகிய நான்கு மெய்யெழுத்துகளும் உயிர் எழுத்துகள் பன்னிரண்டுடனும் சேர்ந்து பொதுவாக மொழிக்கு முதலில் வராது. ஆனால், அவை மொழிக்கு முதலில் சில உயிர் எழுத்துகளுடன் சேர்ந்து வரக்கூடிய இடங்களை நன்னூல் சுட்டிக்காட்டுகிறது.  
;மொழிக்கு முதலில் ’வ்’  
உ, ஊ, ஒ, ஓ ஆகிய நான்கு எழுத்துகள் அல்லாத மற்ற எட்டு உயிர் எழுத்துகளோடு சேர்ந்து ’வ்’ மொழிக்கு முதலில் வரும்.  
எடுத்துக்காட்டு:  
வளி, வாழ்க்கை, விழு, வீடு, வெளிச்சம், வேதியியல், வைகை, வௌவுதல்  
;மொழிக்கு முதலில் ’ய்’  
அ, ஆ, உ, ஊ, ஓ, ஔ ஆகிய ஆறு உயிர் எழுத்துகளோடும் சேர்ந்து ’ய்’ என்னும் மெய்யெழுத்து மொழிக்கு முதலில் வரும்.  
எடுத்துக்காட்டு:  
யவனராணி, யானை, யுகம், யூகம், யோகம், யௌவனம்.  
;மொழிக்கு முதலில் ’ஞ்’  
அ, ஆ, எ, ஒ என்ற நான்கு உயிர்களுடன் சேர்ந்து ’ஞ்’ மொழிக்கு முதலில் வரும்.  
:எடுத்துக்காட்டு  
ஞமலி, ஞாயிறு, ஞெகிழி, ஞொள்கிற்று  
;மொழிக்கு முதலில் ’ங்’  
அ, இ, உ என்னும் சுட்டு எழுத்துகளைத் தொடர்ந்தும் எ, யா என்னும் வினா எழுத்துகளைத் தொடர்ந்தும், அகரத்தை ஒட்டியும் ’ங்’ என்னும் மெய் மொழிக்கு முதலில் வரும்.  
;எடுத்துக்காட்டு  
அங்ஙனம், இங்ஙனம், உங்ஙனம், எங்ஙனம், யாங்ஙனம்
# குளோரின் பெராக்சைடு

**ClO இருபடி** *(ClO dimer)* என்பது **இருகுளோரின் ஈராக்சைடு** (*dichlorine dioxide*), அல்லது **குளோரின் பெராக்சைடு** (*chlorine peroxide*) என்றும் அழைக்கப்படுகிறது. இம்மூலக்கூற்றுச் சேர்மத்தினுடைய மூலக்கூறு வாய்ப்பாடு ClOOCl ஆகும். ஓசோன்துளை உருவாக்கத்தில் இச்சேர்மம் முக்கியப்பங்கு வகிக்கிறது . புற ஊதா ஒளியால் கதிர்வீச்சேற்றம் அடையும்போது ClO இருபடி வினையூக்கியாகச் செயல்பட்டு ஓசோனை ஆக்சிசனாக மாற்றுகிறது.. இருபுளோரோயிருகுளோரோமீத்தேனும் குளோரின் அணுக்களை உருவாக்கும் மூலமாக செயல்படுகிறது. குளோரின் ஓராக்சைடு - ஆக்சிசன் (ClOO) பிணைப்புக் கோணம் 110.1° மற்றும் இரண்டு குளோரின் ஓராக்சைடு – ஆக்சிசன் தளங்களுக்கிடையிலான இருதளமிடை கோணம் 81° ஆகவும் இருக்கிறது
# தைட்டானியம்(III) புரோமைடு

**தைட்டானியம்(III) புரோமைடு** *(Titanium(III)bromide)* என்பது TiBr<sub>3</sub> என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். சிவப்பு நிறத்தைப் பிரதிபலிக்கும் நீலக்கருப்பு அயக்காந்தத் திடப்பொருளாக இது காணப்படுகிறது. ஆல்க்கீன்களை பல்லுறுப்பிகளாக்கும் வினைக்கு வினையூக்கியாக இருந்தபோதிலும் இது மிகக்குறைவான பயன்பாட்டையே கொண்டுள்ளது.
# தைட்டானியம்(III) புரோமைடு

## தயாரிப்பு மற்றும் அமைப்பு

வளிமண்டல ஐதரசனுடன் தைட்டானியம் நாற்புரோமைடை சேர்த்து சூடாக்குவதால் தைட்டானியம்(III) புரோமைடு உற்பத்தியாகிறது:
:2 TiBr<sub>4</sub> + H<sub>2</sub> → 2 TiBr<sub>3</sub> + 2 HBr
தைட்டானியம் உலோகமும் தைட்டானியம் நாற்புரோமைடும் இணைவீதமாதல் வினையின் மூலமாக இணைந்தும் இச்சேர்மம் உருவாகிறது
# தைட்டானியம்(III) புரோமைடு

## வினைகள்

தைட்டானியம்(III) புரோமைடை சூடுபடுத்தினால் அது தைட்டானிய மிருபுரோமைடுடன் ஆவியாகும் தைட்டானியம் நாற் புரோமைடையும் தருகிறது:
:TiBr<sub>3</sub> → 2 TiBr<sub>4</sub> + TiBr<sub>2</sub>  
பிரிடின் மற்றும் நைட்ரல் போன்ற வழங்கி கரைப்பான்கள் (L) உடன் வினைபுரிந்து 3:1 விகிதத்தில் கூட்டுப்பொருட்களைத் தருகிறது.
:TiBr<sub>3</sub> + 3 L → 2 TiBr<sub>3</sub>L<sub>3</sub>
# மிடாப்பாடி

**மிடாப்பாடி** (MIDAPADI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தில் இரண்டாவது எண் கொண்ட வருவாய் கிராமம் (கிராம எண்:2) ஆகும்.
# மிடாப்பாடி

## அமைவிடம்

பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் வயலூரிலிருந்து சுமார் 4 கி.மீ.தூரம் வடக்கிலும், மடத்துக்குளத்தில் இருந்து 9 கி.மீ.தூரத்திலும் அமைந்து உள்ளது. கடல் மட்டத்திலிருந்து 535 மீட்டர் உயரத்தில் உள்ளது. இந்த கிராமத்திலிருந்து சுமார் 1 (ஒரு) கி.மீ தூரத்தில் மேற்கில் அமராவதி ஆறு ஓடுகிறது.
# மிடாப்பாடி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, **மிடாப்பாடி**கிராமத்தில் 581 வீடுகள் உள்ளது. இக்கிராமத்தில் 2141 பேர் வசிக்கின்றார்கள். பாலின விகிதம் 50.93%. இதில் 1060 பேர் ஆண்கள்; 1081 பேர் பெண்கள். இக்கிராத்தில் ஆரம்பப் பள்ளிகள் 2 மட்டுமே உள்ளது.
# மிடாப்பாடி

## முக்கிய பயிர்

இங்கு அமராவதி ஆற்றின் படுகைப் பகுதியில் உயர் ரக, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. தாழ்வான பகுதிகளில் தோட்டப் பயிர்களான காய்கறிகள் பயிரிடப் படுகிறது.
# மிடாப்பாடி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# மிடாப்பாடி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 587 முடிய
- வருவாய்கிராமத்தின் பரப்பு : 1265.95.5 ஹெக்டேர்- (3128.26 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# முத்துநாயக்கன்பட்டி

**முத்துநாயக்கன் பட்டி** (MUTHUNAICKENPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் மூன்றாவது எண் கொண்ட வருவாய் கிராமம் (கிராம எண்:3) ஆகும்.
# முத்துநாயக்கன்பட்டி

## அமைவிடம்

பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் வயலூரிலிருந்து சுமார் 7 கி.மீ.தூரம் வடக்கிலும், மடத்துக்குளத்தில் இருந்து 8 கி.மீ.தூரத்திலும் அமைந்து உள்ளது. கடல் மட்டத்திலிருந்து 545 மீட்டர் உயரத்தில் உள்ளது. இந்த கிராமத்திலிருந்து சுமார் 2.5 கி.மீ தூரத்தில் மேற்கில் அமராவதி ஆறு ஓடுகிறது.
# முத்துநாயக்கன்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி,**முத்துநாயக்கன் பட்டி** கிராமத்தில் 619 வீடுகள் உள்ளது. இக்கிராமத்தில் 2257 பேர் வசிக்கின்றார்கள். பாலின விகிதம் 50.90%. இதில் 1120 பேர் ஆண்கள்; 1137 பேர் பெண்கள். இக்கிராத்தில் ஆரம்பப் பள்ளிகள் 4 மட்டுமே உள்ளது.
# முத்துநாயக்கன்பட்டி

## முக்கிய பயிர்

இங்கு அமராவதி ஆற்றின் படுகைப் பகுதியில் உயர் ரக, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# முத்துநாயக்கன்பட்டி

## காற்றாலைகள்

பழனி வட்டம்த்தின் உயரமான மேட்டுப் பகுதியானதால் இங்கு அதிக எண்ணிக்கையில் காற்றாலைகள் மூலம் மின் உற்பத்தி செய்யப்படுகிறது.
# முத்துநாயக்கன்பட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# முத்துநாயக்கன்பட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 577 முடிய
- வருவாய்கிராமத்தின் பரப்பு : 1673.09.5 ஹெக்டேர்- (4134.30 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# ராஜாம்பட்டி

**ராஜாம்பட்டி** (RAJAMPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் நான்காவது எண் கொண்ட வருவாய் கிராமம் (கிராம எண்:4) ஆகும்.
# ராஜாம்பட்டி

## அமைவிடம்

பழனியிலிருந்து உடுமலைப்பேட்டை செல்லும் தேசிய நெடுஞ்சாலையில் வயலூரிலிருந்து சுமார் 11 கி.மீ.தூரம் வடக்கிலும், மடத்துக்குளத்தில் இருந்து 10 கி.மீ.தூரத்திலும் அமைந்து உள்ளது. கடல் மட்டத்திலிருந்து 565 மீட்டர் உயரத்தில் உள்ளது. இந்த கிராமத்திலிருந்து சுமார் 3.5 கி.மீ தூரத்தில் மேற்கில் அமராவதி ஆறு ஓடுகிறது.
# ராஜாம்பட்டி

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, **ராஜாம்பட்டி** கிராமத்தில் 900 வீடுகள் உள்ளது. இக்கிராமத்தில் 3266 பேர் வசிக்கின்றார்கள். பாலின விகிதம் 50.00%. இதில் 1633 பேர் ஆண்கள்; 1633 பேர் பெண்கள். இக்கிராத்தில் ஆரம்பப் பள்ளிகள் 5ம், நடுநிலைப் பள்ளி 1 மட்டுமே உள்ளது.
# ராஜாம்பட்டி

## முக்கிய பயிர்

இங்கு அமராவதி ஆற்றின் படுகை வரை இக்கிராமத்தின் விவசாய நிலப்பகுதி உள்ளது. அப்பகுதியில் உயர் ரக, ஒட்டுத் தென்னை அதிகம் உள்ளது. அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
# ராஜாம்பட்டி

## காற்றாலைகள்

பழனி வட்டம்த்தின் உயரமான மேட்டுப் பகுதியானதால், பழனி வட்டம்த்தின் எண்ணிக்கையில் அதிக எண்ணிக்கையில் காற்றாலைகள் மூலம் மின் உற்பத்தி செய்யப்படுகிறது.
# ராஜாம்பட்டி

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# ராஜாம்பட்டி

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 401 முடிய
- வருவாய்கிராமத்தின் பரப்பு : 1197.95.5 ஹெக்டேர்- (2960.20 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# கோட்டத்துறை

**கோட்டத்துறை** (KOTTATHURAI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் ஐந்தாவது எண் கொண்ட வருவாய் கிராமம் (கிராம எண்:5) ஆகும்.
# கோட்டத்துறை

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து சுமார் 27 கி.மீ.தூரம் வடக்கிலும், தாராபுரத்தில் இருந்து 15 கி.மீ.தூரம் தெற்கிலும் அமைந்து உள்ளது. கடல் மட்டத்திலிருந்து 515 மீட்டர் உயரத்தில் உள்ளது. இந்த கிராமத்திலிருந்து சுமார் 1.5 கி.மீ தூரத்தில் கிழக்கில் சண்முகா நதிஆறு ஓடுகிறது.
# கோட்டத்துறை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி, கோட்டத்துறை கிராமத்தில் 916 வீடுகள் உள்ளது. இக்கிராமத்தில் 3335 பேர் வசிக்கின்றார்கள். பாலின விகிதம் 49.11%. இதில் 1638 பேர் ஆண்கள்; 1697 பேர் பெண்கள். இக்கிராத்தில் ஆரம்பப் பள்ளிகள் 5ம், நடுநிலைப் பள்ளி 1 மட்டுமே உள்ளது.
# கோட்டத்துறை

## முக்கிய பயிர்

அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது. சண்முகா நதிஆற்றுப் படுகைப் பகுதியில் தென்னை அதிக அளவில் பயிரிடப்படுகிறது.
# கோட்டத்துறை

## நிருவாக அமைப்பு

- வருவாய் மாவட்டம் : திண்டுக்கல்
- வருவாய் கோட்டம் : பழனி
- வருவாய் வட்டம் : பழனி
- ஊராட்சி ஒன்றியம் : தொப்பம்பட்டி
# கோட்டத்துறை

## கிராமத்தின் தகவல்கள்

- வருவாய் கிராத்தின் மொத்த புலங்கள் (**Number of Survey fields**) : 1 முதல் 501 முடிய
- வருவாய்கிராமத்தின் பரப்பு : 1844.02.5 ஹெக்டேர்- (4556.67 ஏக்கர்)
- வருவாய்கிராமத்தின் நன்செய் நிலம் :
- வருவாய்கிராமத்தின் புன்செய் நிலம் :
- வருவாய்கிராமத்தின் புறம்போக்கு நிலம் :
- குக்கிராமங்களின் எண்ணிக்கை :
# மேல்கரைப்பட்டி

**மேல்கரைப்பட்டி** (MELKARIPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், தொப்பம்பட்டி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் ஆறாவது எண் கொண்ட வருவாய் கிராமம் (கிராம எண்:6) ஆகும்.
# மேல்கரைப்பட்டி

## அமைவிடம்

பழனியிலிருந்து தாராபுரம் செல்லும் மாநில நெடுஞ்சாலையில் பழனியிலிருந்து சுமார் 29 கி.மீ.தூரம் வடமேற்கிலும், தாராபுரத்தில் இருந்து 15 கி.மீ.தூரம் தென் மேற்கிலும் தாழையூத்து - நால்ரோடு செல்லும் சாலையில் அமைந்து உள்ளது. கடல் மட்டத்திலிருந்து 565 மீட்டர் உயரத்தில் உள்ளது.